title: "Heelium"
text: "Helium as en keemisch elem\u00e4nt ma s\u00fcmbool He \u00e4n atoomnumer 2. D\u00e5t as en blail\u00fc\u00fcs, inert \u00e4\u00e4delgas. Huum sn\u00e5\u00e5ket uk w\u00e4lj foon heliumgas, wat as en pleonasmus s\u00e4nj w\u00e5rde koon, ouerd\u00e5t helium \u00e5ltids en gas as, \u00fctn\u00fcmen wan d\u00e5t b\u00e4isti k\u00f6lj as.\n\nBile\n\n\u00d6njtd\u00e4king \nHelium w\u00f6rd 1868 foon di fr\u00e5nsmoon Pierre Janssen \u00e4n di \u00c4nglische Norman Lockyer \u00fcnoufhingi foonenouder f\u00fcnen. Da biise studiirden d\u00e5t j\u00e5cht foon e san bai en sanferjunkling, wat \u00f6nj d\u00e5tdeer iir wus. Deer s\u00e5chen's ma en spektroskoop en emisjoonsliinje foon en bit dan \u00fcnbek\u00e5nd elem\u00e4nt. Eduard Frankland best\u00e4\u00e4sied da woornaaminge foon Janssen \u00e4n hi wus di moon di forslouf, d\u00e5t elem\u00e4nt eefter j\u00fc san (Helios) tu ben\u00e5\u00e5men. Hi betoocht j\u00fc \u00e4\u00e4dersilew -ium, ouerd\u00e5t hi deerma r\u00e4\u00e4gned, d\u00e5t d\u00e5t elem\u00e4nt en metal weese sch\u00f6lj. \u00c5s d\u00e5t elemant 1895 foon Sir William Ramsay \u00fct Cleverit w\u00fcnen w\u00f6rd, deer wised ham, d\u00e5t d\u00e5t niinj metal wus, ouers di noome w\u00f6rd ai \u00f6njp\u00e5\u00e5sed. Da sweedische keemiker Nils Langlet \u00e4n Per Theodor Cleve fjarden \u00fcnoufhingi foon Ramsay amtr\u00e4nt gliktidi d\u00e5tseelwie \u00e4ksperim\u00e4nt d\u00f6\u00f6r.\n\nRefer\u00e4ntse"